Umasipala wethule ikomiti elizolwisana nezidakamizwa | News24Umasipala wethule ikomiti elizolwisana nezidakamizwaKWETHULWE ikomiti elizolwisana nezidakamizwa enkundleni yezemidlalo yaseNgcedomhlophe, eMandeni, ngoLwesihlanu oledlule.IKhansela uMnuz Mduduzi Ziqubu uthe: “Usuku lwanamhlanje lubalulekile eMandeni njengoba sizothula lelikomiti,” kusho yena.IMeya yaseMandeni uMnuz Siphesihle Zulu uthe kungumsebenzi wamalungu omphakathi ukuqwashisa ngezidakamizwa ikakhulukazi kulabo abazisebenzisayo.Uqhube wathi lelikomiti kumele lixwayise labo abasebenzisa izidakanizwa ukuthi kuyicala ukusebenzisa izidakamizwa ezingekho emthethweni. Uthe lelikomiti kumele lithole amasu okuqeda ngezidakamizwa emphakathini.Uthe: “Kumele kube khona indima edlalwa amaphoyisa ezinhlelweni zokulwisana nezidakamizwa. Kuyadabukisa ukuthi kukhona amanye amaphoyisa akhetha ukungawenzi ngendlela umsebenzi ngokuthi amukele imali ekhishwa yizigilamukhuba,” kusho iMeya.Uqhube wathi ukuze kuzoqedwa izidakamizwa emphakathini kumele kutholakale umthobo walapho ezitholakala khona.IMeya inxuse amalungu omphakathi ukuthi bengazithengi izimpahla ezintshontshiwe ngoba lokho kugqugquzela izigebengu ukuthi ziqhubeke nokuntshontsha.Uqhube ngokugxeka abantu abadayisela abafundi besikole ugwayi, wathi lelikomiti kumele lithole indlela yokubhekana nezimo zalolu hlobo.IMeya uMnuz Zulu uthe: “Nabazali bezingane zesikole kumele besebenzisane nomasipala ukubhekana nalesi simo. Silendele ukuthi amakhansela azohlangana namalungu omphakathi ukuthola indlela yokulwisana nokubhebhetheka kwezidakamizwa emphakathini yethu,” kusho yena.
